चेस्टर ली स्ट्रीट। दो बार के विश्व विजेता वेस्टइंडीज ने यहां खेले गए सीरीज के एकमात्र टी20 मुकाबले में मेजबान इंग्लैंड को 21 रन से हरा दिया। शनिवार को खेले गए इस मुकाबले में वेस्टइंडीज ने पहले बल्लेबाजी कर निर्धारित 20 ओवर में नौ विकेट पर 176 रन बनाए। एविन लुईस (51) और क्रिस गेल (40) ने पहले विकेट के लिए 6.3 ओवर में ही 77 रन ठोक डाले। लुईस ने 28 गेंदों पर छह चौके व तीन छक्के और गेल ने 21 गेंदों पर तीन चौके व चार छक्के उड़ाए।